
ΔΕΛΤΙΟ ΤΥΠΟΥ


 Το Δ.Σ. του Σωματείου εργαζομένων στη Δ.Ε.ΤΗ.Π. εκφράζει τις θερμές ευχαριστίες του προς τους συναδέλφους για την  επιτυχία της απεργίας της 23 Φεβρουαρίου 2011, της οποίας το ποσοστό άγγιξε το 94% των εργαζομένων στην επιχείρηση.

Σε μία εποχή δύσκολη για όλους τους εργαζόμενους η μοναδική γραμμή άμυνας είναι η απεργία και η διεκδίκηση. Γι` αυτόν τον λόγο είναι επιτακτική ανάγκη σήμερα η συμμετοχή όλων μας στις απεργιακές κινητοποιήσεις για ένα καλύτερο αύριο.

Την ίδια ημέρα με την απεργία προστέθηκε και μια δεύτερη επιτυχία για την επιχείρηση και τους εργαζόμενους της Δ.Ε.ΤΗ.Π. διότι εγκρίθηκε από το Δημοτικό Συμβούλιο του Δήμου Εορδαίας η προσαρμογή της επιχείρησης βάσει του Ν. 3852/2010, σύμφωνα με την οποία παραμένει αυτόνομη , διεπόμενη από τον Ν. 1069/80. Η παραπάνω έγκριση ήταν αίτημα του Σωματείου κάνοντας χρήση της δυνατότητας του άρθρου 111.3 του Ν. 3852/2010 σύμφωνα με τον οποίο ``Τυχόν υφιστάμενες αμιγείς επιχειρήσεις τηλεθέρμανσης του άρθρου 277 του ΠΔ. 410/1995 δύνανται είτε να συγχωνευθούν με υφιστάμενες Δημοτικές Επιχειρήσεις Ύδρευσης Αποχέτευσης (Δ.Ε.Υ.Α) είτε να συνεχίσουν να λειτουργούν με ειδικό σκοπό την τηλεθέρμανση, διεπόμενες από τις διατάξεις του ν.1069/1980``

